b'\n_START_ARTICLE_\nTordensky og Rappfot\n_START_SECTION_\nHandling\n_START_PARAGRAPH_\nThunderbolt er en raner som har g\xc3\xa5tt i dekning p\xc3\xa5 landsbygda forkledd som prest. En dag blir han oppdaget av sine tidligere \xe2\x80\x9dkolleger\xe2\x80\x9d og blir n\xc3\xb8dt til \xc3\xa5 r\xc3\xb8mme for \xc3\xa5 overleve. Under flukten m\xc3\xb8ter han Lightfoot som ogs\xc3\xa5 pr\xc3\xb8ver \xc3\xa5 stikke av etter \xc3\xa5 ha stj\xc3\xa5let en bil. Sammen med ham fors\xc3\xb8ker han \xc3\xa5 gjenfinne en stor sum penger fra et ransutbytte som han og noen kolleger gjemte p\xc3\xa5 et \xc3\xb8de sted i Montana for flere \xc3\xa5r siden. Men veien dit er strabasi\xc3\xb8s og stedet han gjemte pengene viser seg \xc3\xa5 v\xc3\xa6re vanskelig \xc3\xa5 finne.\n_START_SECTION_\nPopularitet og \xc3\xb8konomi\n_START_PARAGRAPH_\nTordensky og Rappfot ble en moderat suksess i USA, hvor den innbragte $25 millioner og havnet p\xc3\xa5 en 18-plass over de mest innbringende filmene i 1974._NEWLINE_Produksjonskostnadene er estimert til $4 millioner.\n_START_SECTION_\nAnmelderne\n_START_PARAGRAPH_\nDen ble godt mottatt av anmelderne, noe som blant annet gjenspeiles i at den har f\xc3\xa5tt 88\xc2\xa0% p\xc3\xa5 Rotten Tomatoes. Den amerikanske filmanmelderen Leonard Maltin har gitt den 3 av 4 stjerner i sin Movie Guide.\n_START_SECTION_\nPriser\n_START_PARAGRAPH_\nDen ble nominert til en Oscar i klassen beste birolle (Jeff Bridges).'